**LAKHATÁSI TÁMOGATÁS**

1. **Általános rendelkezés**
	1. A lakhatási támogatás az arra jogosult hallgatók lakhatási körülményei alapján egy félévre biztosított, havonta folyósított juttatás.
	2. A lakhatási támogatás a rendelkezésre álló keret elosztása – pályázat útján – melyről a Hallgatói Önkormányzat dönt.
	3. A hallgató lakhatási körülményinek megítélésekor figyelembe vesszük a:
2. a hallgató állandó lakhelye és a főiskola közötti távolságot,
3. a lakhatás jellegét (albérlet/kollégista/ingázó),
4. a lakhatásért a hallgató által fizetett összeget,
5. esetleg egyéb különleges tényezőt.
6. **Pályázók köre**

2.1. Lakhatási támogatásra az a hallgató pályázhat, aki:

1. államilag támogatott, nappali tagozatos, aktív hallgató, ha a pályázat benyújtási határidejéig a szakra a képzési követelményekben előírt képzési időn belül van,
2. aktuális félévben legalább 15 kreditértékben vett fel tantárgyat,
3. előző lezárt aktív szemeszterében legalább 15 kreditértékben teljesített tantárgyat (az első évfolyam első félévére felvett hallgatókra nézve ez a feltétel nem teljesítendő), (akkreditált/elismert tantárgyak kreditértékei egyik esetben sem vehetők figyelembe!)
4. minden olyan hallgató, aki megfelel a vonatkozó hatályos 51/2007.(III.26.) Korm. rendeletben foglaltaknak.
5. **Pályázat leadásának és elfogadásának feltételei**
	1. A Hallgatói Önkormányzat által közzétett jelentkezési lap, valamint a kért dokumentum benyújtása.
	2. A pályázatot a mellékletekkel együtt a szeptember 18-ig kell a Hallgatói Önkormányzat irodájában leadni.
	3. Minden pályázó hallgató kizárólag a saját adataikat tartalmazó, aláírásával ellátott, papíralapú, határidőre összeállított pályázatot adhat le.
	4. Kizárólag a benyújtási határidőig beérkezett pályázatot fogadunk el.
	5. A beérkezett hiányos pályázatokat hiánypótlásra szólíthatja fel a Hallgatói Önkormányzat.
	6. Ha a megadott határidőig nem történik meg a hiánypótlás, hiányos pályázatok elutasításra kerülnek.
	7. Az igazolások kizárólag hitelesített dokumentumok és adott esetben szükségessé váló, büntetőjogi felelősség teljes tudatában készített nyilatkozat(ok) eredeti példányai, vagy azok hiteles másolatai lehetnek.
	8. A pályázati dokumentumok teljes körű ellenőrzése csak a pályázat egyedi elbírálásakor történik a Hallgatói Önkormányzat képviselője részéről.
	9. A leadott dokumentumok szükséges és elégséges számáért, azok tartalmáért és hitelességéért a pályázó felel.
	10. A pályázatban közölt hamis, valótlan adat a pályázatból való kizárást vonja maga után és a hallgató ellen fegyelmi eljárás indul.
6. **A pályázat elbírálása**
	1. A Hallgatói Önkormányzat a mindenkori szociális támogatásokért felelős testülete bírálja el.
7. **A lakhatási támogatási kérelmek elemzési pontrendszere**
	1. A Hallgatói Önkormányzat a hallgató lakhatási helyzetének megítélését pontrendszer szerint ítéli meg a hallgató lakhatási körülményeit.
	2. A pontszámítás módja: az alábbi szempontrendszer alapján kapott egyes pontok összesítése, mely alapján maximum 100 pont kapható.
	3. A hallgató lakhatási helyzetének vizsgálatára az I-IV. pontok alapján, a dokumentum-jegyzékben szereplő igazolások alapján kerül sor.
8. **A képzési hely és a lakóhely közötti távolság**

A hallgató állandó lakóhelye és a képzési hely közötti távolság alapján a Hallgató az alábbi pontokat kaphatja.

|  |  |
| --- | --- |
| Képzési helytől távolság közúton | Pontszám |
| 0 km | 25 km | 3 |
| 26 km | 50 km | 6 |
| 51 km | 100 km | 12 |
| 101 km | 150 km | 18 |
| 151 km | 200 km | 22 |
| 201 km | 250 km | 26 |
| 251 km és attól messzebb | 30 |

1. **A lakhatás jellege**

|  |  |
| --- | --- |
| Albérlet | 20 |
| Kollégium | 0 |

Ha a hallgató nem fizet lakbért, de naponta nem Budapestről utazik be a főiskolára (ingázó):

|  |  |
| --- | --- |
| Képzési helytől távolság közúton | Pontszám |
| 0 km | 15 km | 2 |
| 16 km | 30 km | 4 |
| 31 km | 45 km | 8 |
| 46 km | 60 km | 12 |
| 61 km | 75 km | 16 |
| 76 km és attól messzebb | 20 |

1. **A lakhatás ára**

|  |  |
| --- | --- |
| Lakhatás ára | Pontszám |
| 1 | 40 000 | 10 |
| 40 001 | 60 000 | 20 |
| 60 001 | 80 000 | 30 |
| 80 001 | 100 000 | 40 |

1. **Egyéb indokok**

Egyéb indokokra, melyek súlyosbítják a hallgató lakhatási helyzetét, maximálisan 10 pont adható.

**A LAKHATÁSI TÁMOGATÁS KÉRELMÉHEZ CSATOLANDÓ DOKUMENTUMOK**

1. A lakcímkártyán szereplő állandó lakhely és a főiskola közötti távolság igazolására a lakcímkártya mindkét oldalának fénymásolata, illetve egy webes felületről kimentett térkép a hallgató lakhelye és a főiskola közöti távolságról.
2. A budapestiszállás havi költségét igazoló, három hónapnál nem régebbi dokumentum (amennyiben a pályázó albérletben lakik, az albérleti szerződés másolata vagy az érdekelt felek által két tanú előtt tett eredeti nyilatkozat; vagy kollégium havidíjról szóló igazolás). Amennyiben a hallgató nem tudja igazolni, hogy fizet a lakhatásáért, akkor automatikusan ingázónak számít.

Budapest, 2022. február 4. Hallgatói Önkormányzat

 elnöke

 Kisnémet Fülöp OSB sk.